| | KISZOMBORI DÓZSA GYÖRGY ÁLTALÁNOS ISKOLA 6775 Kiszombor Óbébai u. 6. Tel.:  62/ 525-142 Fax: 62/ 525-143 OM: 029697 E- mail | **KISZOMBORI DÓZSA GYÖRGY ÁLTALÁNOS ISKOLA**  6775 Kiszombor Óbébai u. 6.  Tel.: 62/ 525-142  OM: 029697  E- mail: kzaltisk@gmail.com | | --- | --- | | | |
| --- | --- | --- | --- | --- |
|  | |  |
| **Galamb Ágnes** tanítónő vagyok. Immár 20 éve dolgozom a Kiszombori Dózsa György Általános Iskolában.  34 éve szereztem meg tanítói diplomámat, azóta tanítok. A hivatásom iránt elkötelezett vagyok.  Szeretettel, türelemmel, szakértelemmel fordulok az általam tanított diákok felé. Úgy gondolom, hogy a pedagógus a szülőkkel együtt tudja formálni a kicsik személyiségét.  Bízom benne, hogy sokan ismernek, tudják, hogy milyen fontos számomra a szeretetteljes, nyugodt környezet kialakítása, a gyerekek egyéni képességeinek, tudásának figyelembevétele.  A leendő első osztályban én fogom bevezetni az írás, olvasás birodalmába a gyerekeiket. | **Tóth-Rozsán Tünde** vagyok, immár 1996 óta tanítok ebben az iskolában, miután megszereztem diplomámat.  17 évig magyar nyelv –és irodalmat tanítottam fő tantárgyként, majd ezután kezdtem el matematikát tanítani. Így mindkét tantárgyra rálátásom van.  A tananyagot a gyerekek életkori sajátosságait figyelembe véve – sok mozgásos, játékos feladattal, mesékkel átszőve - alakítom, így vezetve őket a számok rejtélyes világába.  Azon dolgozom, hogy esztétikus környezetet alakítsak ki a gyerekekkel együtt, fejlesztve ezzel is a szépérzéküket.  Igyekszek nyugodt, szorongásmentes légkört kialakítani, pozitív megerősítésekkel, sok dicsérettel.  Célom, hogy a gyerekek megszeressék az iskolát, összetartó baráti közösséggé váljanak. | |

Öt éve tanítunk együtt hasonló értékrenddel, azonos nevelési elveket vallva. Közös munkánkat az egymás iránti bizalom, segítőkészség, harmónia jellemzi.

Az egyik legfontosabb feladatunknak tartjuk, hogy zökkenőmentessé tegyük a kicsik számára az óvodából iskolába való átmenetet. Szeretettel fordulunk a gyerekek felé, meglátjuk bennük az értéket, türelmesen munkálkodunk, teret engedve a modern világ vívmányainak is és a hagyományokat sem feledjük ápolni. Határozottság és következetesség jellemzi munkánkat. Tevékenységünkben a játékosság, vidámság, a kreatív szemlélet, a változatosság is helyet kap. Fontosnak tartjuk a tehetséggondozást, a fejlesztést. A mozgás szeretetére, az együttműködésre és az egymás elfogadására, tiszteletére való nevelés is teret kap. Fontos számunkra, hogy jó, egymást segítő osztályközösséggé formálódjon a leendő első osztályunk.

Nem könnyű nevelni, oktatni. Ez egy komoly feladat szülőnek, pedagógusnak egyaránt. A támogató családi háttérre ennek eléréséhez nagy szükség van. Reméljük, hogy egymást segítve felhőtlenné, boldoggá tudjuk tenni ezt az időszakot a gyerekeik számára!

*Sok szeretettel várjuk a leendő első osztályosainkat!*

*Tünde néni és Ágika néni*